《游白鹿赠大希先》
宋代·释德洪

昔人隐临湘，解跨白鹿游。公来吊陈迹，但有林壑幽。

春风扫夕阴，雌霓饮涧湫。披晴望形胜，衣裾空翠浮。

道人高尻揖，自陈语和柔。乌犹为人好，草亦能忘忧。

矧汝家临川，共饮西津流。欣然为题诗，清绝如霜秋。

诗成又自录，小字如蝇头。意重恐难荷，乡义良已周。

遥乘知兴耳，兴罢夫何求。我和无好语，效颦增叹羞。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。